**Άλλες Πόλεις**

Ο Δήμος Πρέβεζας έχει αδελφοποιηθεί επίσης  με το**Κάλμαρ  της  Σουηδίας,** με την **Σπίσκα Νόβα Βες της Σλοβακίας το 1986,**το**Κάλμαρ της Σουηδίας το 1987,**και τελευταία με την **Οπάβα  της Τσεχίας,** ενώ υποψήφια για αδελφοποίηση είναι η πόλη του  **Βλαντιμίρ της  Ρωσίας.**

Προσφάτως η Πρέβεζα  απεφάσισε την συμμετοχή της  **στο Φόρουμ** **των παράκτιων  πόλεων της Αδριατικής και του Ιονίου**.  Το Φόρουμ  είναι μια ένωση  εκούσια και  διεθνής,   Δήμων ή φορέων Δημοτικού  χαρακτήρα, της ευρύτερης περιοχής  της Αδριατικής  και του Ιονίου,  δημιουργήθηκε  δε,  με την Συνδιάσκεψη της Ανκόνα στα 1999 και μέλη του είναι οι Δήμοι: Τεργέστης, Βενετίας,Ανκόνας,Μπάρι,Πρίντιζι,Πεσκάρα,Τάραντο,Τράνι,Πέζαρο,Τσινιτανόβα  από την Ιταλία, Καποδίστρια από την Σλοβενία, Σπλιτ, Ντουμπρόβνικ ,Ζαντάρ,Ριέκα από την Κροατία, Μπάρ  από την Βοσνία, Δυράχιο, Αγιοι Σαράντα, Σκούταρι από την Αλβανία, Κέρκυρα, Ηγουμενίτσα, Πάτρα και Πρέβεζα από την Ελλάδα.και έχει έδρα την Ανκόνα.

Το  πλαίσιο  στο οποίο πρόκειται αν δράσει το Φόρουμ είναι αρκετά ευρύ  ώστε να συμπεριλάβει  ολόκληρο   το πλέγμα των δράσεων  που αγγίζουν τους πολίτες  αλλά και τα προβλήματα  που  αντιμετωπίζουν ορισμένες πόλεις  που δεν ανήκουν   στην  Ευρωπαϊκή Ενωση  αλλά είναι  πρό των θυρών  της και επομένως δεσμεύονται από  τις βασικές  κατευθύνσεις  και στόχους της.

Στόχοι του είναι  η συνεργασία για την κοινωνική, οικονομική  και πολιτιστική ανάπτυξη μέσα από την κοινή συμμετοχή στα διάφορα κοινοτικά προγράμματα  και πρωτοβουλίες  και σε όλους  τους τομείς  της οικονομία,  ήτοι σε θέματα  μεταφορών (δημιουργία οδικού άξονα  Τεργέστης –Ηγουμενίτσας, Δυρραχίου – Κωνσταντινούπολης, σύνδεση λιμανιών Ανατολικής Αδριατικής τα ελληνικά  λιμάνια του Ιονίου, τουρισμού, περιβάλλοντος, πολιτισμού, ασφάλειας.

Το Φόρουμ  επιπλέον επιφορτίζεται  με την αποστολή  να συμβάλλει  στην υλοποίηση της ευρωπαϊκής ενοποίησης  και την διεύρυνσή της.

**Ο Δήμος Πρέβεζας** στο  πλαίσιο των διεθνών του δραστηριοτήτων  συνεργάστηκε  και με την **Βαλκανική Περιβαλλοντική Ενωση( Β.Ε.Ν.Α.),** έχοντας  ηδη  στο ενεργητικό του δύο διεθνή συνέδρια: Ένα με θέμα  ‘Περιβαλλοντική Διαχείριση και Αειφόρος Ανάπτυξη στα Βαλκάνια’  που πραγματοποιήθηκε στη Πρέβεζα 7-9 Ιουλίου του  2000  και ένα που  πραγματοποιήθηκε 27-30 Ιουνίου του 2002 με θέμα **« Η επίδραση του περιβάλλοντος  στην αλιεία»** .